Diari Oficial de la Generalitat Valenciana


Sumari del DOGV 7742, del 16-03-2016 (2016/1732)

Informació pública de la sol·licitud d'autorització administrativa, aprovació del projecte d'execució i declaració d'utilitat pública de la xarxa de distribució de gas natural amb mòdul de regasificació en el nucli urbà de Torreblanca a la província de Castelló. Expedient número CBREDE/2012/9/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7742

Data del DOGV
:   16-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1732


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, aprovació del projecte d'execució i declaració d'utilitat pública de la xarxa de distribució de gas natural amb mòdul de regasificació en el nucli urbà de Torreblanca a la província de Castelló. Expedient número CBREDE/2012/9/12. [2016/1732]  
Als efectes previstos en l'article 104 de la Llei 34/1998, de 7 d'octubre, del sector d'hidrocarburs, i en els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la sol·licitud d'autorització administrativa, aprovació del projecte d'execució i declaració d'utilitat pública de la instal·lació de gas natural que es detalla a continuació:  
  
Peticionari: Gas Natural Cegas, SA, av. Balears, 69, 46267 València.  
  
Documents que se sotmeten a informació pública:  
- Addenda del projecte de la xarxa de distribució de gas natural amb mòdul de regasificació  
- Relació individualitzada dels béns i drets  
  
Característiques de les instal·lacions:  
Instal·lació d'una planta de gas natural liquat i el ramal de connexió amb la xarxa de distribució per al subministrament de gas natural per a nucli urbà de Torreblanca, amb les següents característiques:  
  
Descripció de les instal·lacions:  
- Planta satèl·lit de gas natural liquat amb: tanc d'emmagatzematge de GNL de 20 m³, unitat per a descàrrega de cisternes, mòduls de regasificació, regulació, mesura, odorització i sistemes auxiliars.  
- Canalització de gas natural en canonada MOP 0,4 polietilè PE100 sdr 17,6 i Ø110mm, amb una longitud de 68 metres, per a la connexió amb la xarxa de distribució prevista a Torreblanca.  
  
Pressupost: 214.198,94 euros  
  
El projecte inclou plans parcel·laris i la relació concreta i individualitzada dels béns i drets afectats.  
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets, puguen examinar els projectes respectius en la Unitat Territorial d'Indústria i Energia de Castelló, c/ Cavallers, 8, de Castelló de la Plana (CP 12965), i presentar, per duplicat, en el centre esmentat les al·legacions que consideren oportunes en el termini de 20 dies a partir de l'endemà de la inserció d'aquest anunci.  
Transcorregut el termini esmentat sense realitzar al·legacions, se'l considerarà que està conforme, decaient en el dret al tràmit corresponent. Això, sense perjuí de la interposició dels recursos que escaiguen contra la resolució definitiva del procediment, en els terminis legalment i reglamentàriament establits.  
  
Castelló de la Plana, 23 de febrer de 2016.- El cap del Servei Territorial d'Indústria i Energia: Gerardo Nebot García.